ટીચ ફોર ઇન્ડિયાની એક ફેલો અહોના કૃષ્ણાએ પ્રિયંકાને શાળામાં અભિનય કરતાં જોઈ હતી અને તેણે શાળા પાસે રજૂઆત કરી કે પ્રિયંકાને ઓડિશન આપવાની પરવાનગી આપવામાં આવે. “અહોના દીદી (ત્યાં શિક્ષકોને દીદી કે ભૈયા કહેવાનો રિવાજ છે)એ મને રાતે 11 વાગે પૂછ્યું કે હું બીજા દિવસે તેમની સાથે ઓડિશન માટે જઈ શકું. મારી માતા હંમેશા ઇચ્છતી હતી કે હું અભિનય કરું. મને એમ હતું કે આ અભિનય માટેનું ઓડિશન હશે. તેથી મેં હા પાડી દીધી. પછી મને ખબર પડી કે ‘માયા’ એ કઈ બલા છે અને તેના માટે ખૂબ જ સમય આપવો પડશે. (આ કાર્યક્રમ શાળા છૂટી ગયા પછી યોજાય છે). ઓડિશનમાં આવેલા કુલ 320 બાળકોમાંથી 30ને પસંદ કરવામાં આવ્યા. પ્રિયંકાની માતાની ચિંતાનું નિવારણ તેના આયોજકોએ કર્યું અને તમામ માતા-પિતાને સમજાવવામાં આવ્યું કે માયાની આ મુસાફરી મારફતે તેઓ એમ ઇચ્છે છે કે બાળકો કોઈ મોટી સિદ્ધી હાંસલ કરે.”